Βρυξέλλες,10.01.2005

COM(2005) 3 τελικό

2003/0198 COD

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με τη δεύτερη υποπαράγραφο του άρθρου 251 παράγραφος 2 της συνθήκης ΕΚ σχετικά με την

κοινή θέση του Συμβουλίου όσον αφορά την έγκριση πρότασης κανονισμού του Ευρωπαϊκού Κοινοβουλίου και του Συμβουλίου για την τροποποίηση των διατάξεων της σύμβασης εφαρμογής της συμφωνίας Σένγκεν της 14ης Ιουνίου 1985 με σκοπό τη σταδιακή κατάργηση των ελέγχων στα κοινά σύνορα σχετικά με την πρόσβαση των διοικητικών αρχών και των υπηρεσιών των κρατών μελών που είναι υπεύθυνες για την έκδοση αδειών κυκλοφορίας οχημάτων στο σύστημα πληροφοριών Σένγκεν

2003/0198 COD

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με τη δεύτερη υποπαράγραφο του άρθρου 251 παράγραφος 2 της συνθήκης ΕΚ σχετικά με την

κοινή θέση του Συμβουλίου όσον αφορά την έγκριση πρότασης κανονισμού του Ευρωπαϊκού Κοινοβουλίου και του Συμβουλίου για την τροποποίηση των διατάξεων της σύμβασης εφαρμογής της συμφωνίας Σένγκεν της 14ης Ιουνίου 1985 με σκοπό τη σταδιακή κατάργηση των ελέγχων στα κοινά σύνορα σχετικά με την πρόσβαση των διοικητικών αρχών και των υπηρεσιών των κρατών μελών που είναι υπεύθυνες για την έκδοση αδειών κυκλοφορίας οχημάτων στο σύστημα πληροφοριών Σένγκεν

ΙΣΤΟΡΙΚΟ ΤΟΥ ΦΑΚΕΛΟΥ

+++++ TABLE +++++

ΕΙΣΑΓΩΓΗ

Στις 3 Σεπτεμβρίου 2003, η Επιτροπή διαβίβασε στο Συμβούλιο πρόταση κανονισμού του Ευρωπαϊκού Κοινοβουλίου και του Συμβουλίου για την τροποποίηση των διατάξεων της σύμβασης εφαρμογής της συμφωνίας Σένγκεν της 14ης Ιουνίου 1985 με σκοπό τη σταδιακή κατάργηση των ελέγχων στα κοινά σύνορα σχετικά με την πρόσβαση των διοικητικών αρχών και των υπηρεσιών των κρατών μελών που είναι υπεύθυνες για την έκδοση αδειών κυκλοφορίας οχημάτων στο σύστημα πληροφοριών Σένγκεν.

Ο γενικός στόχος της πρότασης είναι η τροποποίηση της σύμβασης Σένγκεν με σκοπό τη βελτίωση της συνεργασίας μεταξύ των κρατών μελών και τη λειτουργία της εσωτερικής αγοράς. Οι ειδικοί στόχοι είναι οι ακόλουθοι. Πρώτον, η παρούσα πρόταση συμβάλλει στην υλοποίηση της κοινής πολιτικής μεταφορών διότι παρέχει στα κράτη μέλη συμπληρωματικό λειτουργικό τρόπο αλληλοβοήθειας με την εκ νέου χορήγηση άδειας κυκλοφορίας οχημάτων, και επομένως αμοιβαίας αναγνώρισης των αδειών κυκλοφορίας που εκδίδονται από άλλο κράτος μέλος. Δεύτερον, η παρούσα πρόταση σηματοδοτεί την ανάπτυξη του κεκτημένου του Σένγκεν κατά την έννοια της οδηγίας του Συμβουλίου 1999/436/ΕΚ[1]. Η εν λόγω πρόταση αποτελεί συγκεκριμένη συμβολή σε μια σειρά άλλων πρωτοβουλιών για την ανάπτυξη του κεκτημένου του Σένγκεν με σκοπό την επέκταση των λειτουργιών του SIS. Τρίτον, η πρόταση θα συμβάλλει στην επίτευξη των στόχων που διατυπώθηκαν από το Ευρωπαϊκό Συμβούλιο του Τάμπερε, ιδίως του στόχου που αναφέρεται στο κεφάλαιο IX «Ενίσχυση της αστυνομικής συνεργασίας κατά του εγκλήματος», του τμήματος Γ «Καταπολέμηση του εγκλήματος σε όλη την Ένωση», παράγραφος 43 ότι δηλαδή «θα πρέπει να συναχθούν τα μέγιστα οφέλη από τη συνεργασία μεταξύ των αρχών των κρατών μελών κατά τη διερεύνηση του διασυνοριακού εγκλήματος σε οποιοδήποτε κράτος μέλος».

ΤΡΟΠΟΛΟΓΙΕΣ

Το Κοινοβούλιο γνωμοδότησε την 1η Απριλίου 2004, προτείνοντας 10 τροπολογίες[2].

Όλες οι τροπολογίες που πρότεινε το Κοινοβούλιο και έγιναν δεκτές από την Επιτροπή (τροπολογίες αριθ. 1, 2, 3, 5, 6 και 7) ενσωματώθηκαν στο κείμενο. Η τροπολογία 8, η οποία αναφέρθηκε κατά λάθος ως μη αποδεκτή από την Επιτροπή ενσωματώθηκε επίσης στην κοινή θέση.

Οι άλλες τροπολογίες (τροπολογίες 4, 10 και 11) οι οποίες δεν μπορούσαν να γίνουν δεκτές από την Επιτροπή, δεν ενσωματώθηκαν στην κοινή θέση γιατί το παρόν σχέδιο κανονισμού κρίνεται ότι δεν παρέχει την ορθή και επαρκή νομική βάση για τις διατάξεις αυτές.

Μπορούν να γίνουν δεκτές από την Επιτροπή και άλλες τροπολογίες που προτάθηκαν από το Συμβούλιο, κυρίως η προσθήκη «ή ακυρωθεί» στην αιτιολογική σκέψη (6)· οι τροπολογίες των αιτιολογικών σκέψεων (7) και (15)· η προσθήκη “ή ακυρωθεί” στο άρθρο 1, άρθρο 102α παράγραφος 1, στοιχείο γ)· η προσθήκη “και να διαβιβαστούν στις υπηρεσίες αυτές” στο άρθρο 1, άρθρο 102α παράγραφος 2· και οι τροπολογίες στις παραγράφους 3, 4 και 5 του άρθρου 2.

Συμπεράσματα

Η κοινή θέση εκδόθηκε επίσημα από το Συμβούλιο στις 22 Δεκεμβρίου 2004 με ομοφωνία. Η Επιτροπή στηρίζει την κοινή θέση.

[1] Απόφαση του Συμβουλίου 1999/436/ΕΚ, της 20ής Μαΐου 1999, για τον καθορισμό δυνάμει των οικείων διατάξεων της Συνθήκης για την ίδρυση της Ευρωπαϊκής Κοινότητας και της Συνθήκης για την Ευρωπαϊκή Ένωση, της νομικής βάσης για κάθε διάταξη ή απόφαση που συνιστά το κεκτημένο του Σένγκεν, ΕΕ L 176 της 10/07/1999 σελίδα 1-16 .

[2] Το αποτέλεσμα της πρώτης ανάγνωσης του Ευρωπαϊκού Κοινοβουλίου ορίζεται στο έγγραφο 7965/04 CODEC 485 SIRIS 49 COMIX 231.